জিভে জল আনা ‘শির খুরমা’
ঈদে মিষ্টিজাতীয় খাবারের চাহিদা থাকে। সেমাই, পায়েশের পাশাপাশি খুরমার চাহিদাও থাকে।বাসায় চটজলদি তৈরি করতে পারে মজাদার ডেজার্ট শির খুরমা।এই খাবারের কথা মনে হলেই জিভে জল চলে আসে।







উপকরণ




চিকন লম্বা সেমাই ১০০ গ্রাম
দুধ দেড় লিটার
কনডেন্সড মিল্ক আধা কাপ
ফ্রেশ ক্রিম আধা কাপ
মাওয়া ১/৪ কাপ
চিনি আধা কাপ অথবা স্বাদ মতো
ঘি দুই টেবিল চামচ
এলাচ এবং দারুচিনি দুইটি করে
কাঠবাদাম, কাজু, পেস্তা, কিসমিস, খেজুর অথবা খোরমা আধা কাপ।
প্রস্তুত প্রণালি 
প্রথমে চুলায় একটি পাত্রে দুধ জ্বাল দিতে হবে। এবার অন্য একটি প্যানে আধা টেবিল চামচ ঘি দিয়ে বাদাম, কিসমিস ও খেজুরগুলো হালকা করে ভেজে নিতে হবে।
একই প্যানে বাকি ঘি টুকু দিয়ে এলাচ, দারুচিনিসহ সেমাই অল্প আঁচে হালকা বাদামি করে ভেজে নিতে হবে। এরপর জ্বাল দেওয়া দুধে মিশ্রণটি ঢেলে দিন এবং  অনবরত নাড়তে থাকুন।
এরপর পাঁচ মিনিট পর কনডেন্সড মিল্ক, ফ্রেশ ক্রিম, চিনি দিয়ে দিন। উপাদানগুলো ভালমত মিশিয়ে নিতে হবে। মিশ্রণটি ঘন হয়ে এলে পরিবেশন পাত্রে ঢেলে নিন। সম্পূর্ণ ঠাণ্ডা হয়ে গেলে সেমাইয়ের ওপর বাকি বাদাম, কিসমিস, খেজুর আর মাওয়া দিয়ে পরিবেশন করুন দারুণ মজাদার সেমাই শির খুরমা।

ঈদে মিষ্টিজাতীয় খাবারের চাহিদা থাকে। সেমাই, পায়েশের পাশাপাশি খুরমার চাহিদাও থাকে।বাসায় চটজলদি তৈরি করতে পারে মজাদার ডেজার্ট শির খুরমা।এই খাবারের কথা মনে হলেই জিভে জল চলে আসে।